CELEX: C2006/108/49
Language: el
Date: 2006-05-06 00:00:00
Title: Υπόθεση T-87/06: Προσφυγή της  14ης Μαρτίου 2006  — L'Oréal κατά ΓΕΕΑ

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/27
            
         Προσφυγή της 14ης Μαρτίου 2006 — L'Oréal κατά ΓΕΕΑ
   (Υπόθεση T-87/06)
   (2006/C 108/49)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: L'Oréal S.A. (Παρίσι, Γαλλία) [Εκπρόσωπος: X. Buffet Delmas d'Autane, δικηγόρος]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Revlon (Suisse) S.A. (Schlieren, Ελβετία).
   
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 9 Ιανουαρίου 2006 απόφαση του τετάρτου τμήματος προσφυγών του ΓΕΕΑ επί της προσφυγής R 216/2003-4, που αφορά τη διαδικασία ανακοπής B 216087 (αίτηση κοινοτικού σήματος αριθ. 1 011 626),
            
         
               —
            
            
               να καταδικάσει το ΓΕΕΑ στο σύνολο των εξόδων όλων των φάσεων της παρούσας υπόθεσης (ειδικότερα, στα έξοδα της αρχικής προσφυγής ενώπιον του τμήματος προσφυγών και σε εκείνα της προσφυγής ενώπιον του Πρωτοδικείου).
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «FLEXI DESIGN» για εμπορεύματα της κλάσης 3 — αίτηση αριθ. 1 011 626
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Revlon (Suisse) S.A.
   
      Αντιταχθέν δικαίωμα επί σήματος ή σημείου: Το εθνικό λεκτικό σήμα «FLEX» για εμπορεύματα των κλάσεων 3 και 34
   
      Απόφαση του τμήματος ανακοπών: Η ανακοπή έγινε δεκτή για όλα τα εμπορεύματα για τα οποία ασκήθηκε
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση των άρθρων 15 και 43, παράγραφος 2, του κανονισμού 40/94 του Συμβουλίου, επειδή τα αποδεικτικά στοιχεία που προσκόμισε η Revlon (Suisse) S.A. δεν μπορούν να θεωρηθούν ως έγκυρη απόδειξη της ουσιαστικής χρήσης του λεκτικού σήματος «FLEX» κατά την κρίσιμη περίοδο ούτε στο Ηνωμένο Βασίλειο ούτε στη Γαλλία.
   Παράβαση του άρθρου 8, παράγραφος 1, στοιχείο β', του κανονισμού, διότι δεν υφίσταται ομοιότητα μεταξύ των επίμαχων σημάτων, οπότε δεν υπάρχει κίνδυνος σύγχυσης.